Kareeberg Munisipaliteit

**85/2017 KWOTASIE: WATERMETERS**

Kwotasies word hiermee ingewag vir voorsiening van 80 x 20mm watermeters. Kwoteerders moet ‘n prys per meter sowel as ‘n prys vir ‘n meter met beskerming aandui.

Dui voorts plaaslike inhoud aan.

Meer besonderhede is op aanvraag verkrygbaar by die Hoof Operasionele Bestuurder.

**Kwoteerders moet hulle unieke MAAA nommer verstrek. Kwotasies sal verwerp word indien die voorgeskrewe verklaring van belange vorm (MBD4) nie aangeheg is nie. Geliewe daarop te let dat evaluering op die 80/20-puntestelsel sal geskied, en derhalwe moet die vorm MBD 6.1 ook ingedien word vir beoordeling op die 20-puntstelsel. Ingevolge instruksie nota 1-2017/18 “plaaslike inhoud” moet vorm MBD 6.2 ook ingevul word. Die ingevulde vorms MBD9 en MBD 8 moet ook aangeheg wees met bewys dat geen gelde aan ‘n munisipaliteit verskuldig is ten opsigte van dienste en eiendomsbelasting. In geval van ‘n maatskappy moet die direkteure se rekenings aangeheg word.**

Verseëlde kwotasies gemerk “**KWOTASIE: WATERMETERS**” moet die ondergetekende voor of op Vrydag, 3 November 2017 om 12:00 bereik, waarna dit in die openbaar oopgemaak sal word.

Die Munisipaliteit verbind hom nie om die laagste of enige kwotasie te aanvaar nie, en behou die reg voor om enige kwotasie as geheel of gedeeltelik te aanvaar.

MNR. W. DE BRUIN

WAARNEMENDE MUNISIPALE BESTUURDER

Posbus 10

Carnarvon

8925

Tel. 053-3823012

20 Oktober 2017

L8.2.1

Kennisgewingbord

Noordwester, 20 Oktober 2017